Efter billetsalget til pokalfinalen i Parken den 18 maj mandag blev udsat på ubestemt tid grundet tekniske problemer, så har man nu fundet tidspunktet for, hvornår nordjyderne skal sidde klar ved tasterne. AaB har nemlig netop fået bekræftet, at billetsystemet til pokalfinalen er klar til, at billetsalget kan begynde i morgen, tirsdag, klokken 10.00. Fra tirsdag kl. 10.00 og 24 timer frem vil AaB’s sæsonkortholdere og samarbejdspartnere have forkøbsret på billetter til pokalfinalen. Hver sæsonkortholder og samarbejdspartner har forkøbsret på op til fire billetter til pokalfinalen. Onsdag kl. 10.30 gives billetsalget frit, og her kan alle AaB-fans så købe billetter til pokalfinalen.

Referat:
AaB har netop fået bekræftet, hvornår billetsalget til pokalfinalen sættes i gang.